b"\n_START_ARTICLE_\nCastell de Canadal\n_START_SECTION_\nDescripci\xc3\xb3\n_START_PARAGRAPH_\nAntic castell transformat en mas situat a un quil\xc3\xb2metre del poble. Del castell nom\xc3\xa9s en resten uns quants elements, especialment a llevant: la portalada d'arc de mig punt, restes d'una finestra g\xc3\xb2tica, cartel\xc2\xb7les que sostenien una lladroneria, etc. Al costat mateix del castell hi ha restes de fortificaci\xc3\xb3._NEWLINE_Actualment presenta planta rectangular amb planta baixa i dos pisos que s'orienta a llevant. L'acc\xc3\xa9s a la planta primera \xc3\xa9s exterior i est\xc3\xa0 adossat a la fa\xc3\xa7ana principal, a la banda de migdia al damunt d'un porxo de pedruscall que d\xc3\xb3na acc\xc3\xa9s a la planta baixa. Les parets s\xc3\xb3n de pedra i la coberta \xc3\xa9s una teulada a una aigua. Tamb\xc3\xa9 hi resten les carteles d'un matac\xc3\xa0 afegit recentment.\n_START_SECTION_\nHist\xc3\xb2ria\n_START_PARAGRAPH_\nFortalesa i resid\xc3\xa8ncia. Documentat el 1297. El castell de Canadal pertangu\xc3\xa9 a la fam\xc3\xadlia Canadal-Despich."